Kort Leerprogramme | commerce.nwu.ac.za
Ná bestudering van hierdie module behoort deelnemers 'n beter begrip te hê van die aard van projekte, projekbestuur, en projeklewensiklusse en -fases. Deelnemers sal leer om mensehulpbron- en kommunikasiebestuur te verstaan, sowel as die belangrikheid van gehaltebestuur, projektydbeplanning en kostebestuur. Hierdie kursus kyk ook na risikobestuur, projekverkryging en kontrakbestuur
Deelnemers sal verstaan hoe projekbestuur werk – dit sluit in die vermoë om projekbeplanning te doen, om die omvang van 'n projek te bestuur, om 'n projekbegroting op te stel en om projekbeplanningshulpmiddels en -tegnieke soos PEHT-, KPM- en Gantt-diagramme toe te pas. Hulle sal oor die kennis beskik om organisatoriese strukture te verken ter ondersteuning van projekte met spesifieke verwysing na 'n bestuur-deur-projek-benadering, projekondersteuningskantore, bestuurskomitees en projekborge/-direkteurs.
Hierdie program sal opkomende bestuurders bemagtig met besigheidsvaardighede en -kennis om hul intellektuele vermoëns ten volle te ontwikkel, en uiteindelik aansienlike waarde toe te voeg tot die organisasie en te kwalifiseer vir verdere bevordering.
Die doelwit van die Middelbestuursprogram is om gesonde akademiese en professionele opleiding te verskaf om middelbestuurders toe te rus met vaardighede om bykomende waarde te skep vir maatskappye en Suid-Afrika. Deelnemers sal opleiding ontvang in hul spesialisterrein, maar sal ook blootgestel word aan 'n wye spektrum van funksionele bestuur. Funksionele koördinering of integrasie word beklemtoon in hierdie program.
Gevorderde kort leerprogram in Bestuurstrategie
Programme aangebied deur Thinking Fusion Africa
Hierdie program, met 'n eksklusiewe leierskapsfokus, is uniek in ontwerp en implementering. Dit rus leiers toe om anders te lei, te dink en op te tree te einde 'n daadwerklike verskil te maak in hul spanne en in hul organisasies.
Leierskap in die konneksie-ekonomie
Die program rus vroueleiers toe om hul stem te vind, om dapper te wees, om tred te hou met die werklikheid en om 'n betekenisvolle verskil te maak. Hulle sal anders lei, dink en optree om 'n daadwerklike impak te hê in hul spanne en organisasies.
Vroue in leierskap
Hierdie vlagskipprogram ontwikkel die leierskapskapasiteit van senior leiers individueel en as 'n span. Dit het 'n sterk strategiese fokus en 'n tempo wat pas by die profiel van die senior leiers.
'n Intensiewe leierskap-program wat selfvertroue by deelnemers inskerp op 'n persoonlike en leierskap-vlak. Ontwerp om aan leiers die kernleierskapkennis en selfkennis te gee om hulself te verbind tot gefokusde persoonlike en leierskapvaardigheidsontwikkeling.
Hierdie program het 'n eksklusiewe selfleierskapfokus en 'n ontwerp wat toegespits is op selfontdekking en selfbemeestering. Dit neem deelnemers deur 'n intense persoonlike ervaring wat daartoe lei dat hulle hulself by die werk en in hul persoonlike lewens herdefinieer, ondersteun deur duidelike ontwikkelingsplanne.